Spanien

Spanien is n Lound in dät Suudaaste fon Europa. In dät Noudaaste gränset Spanien an Frankriek un Andorra, in dät Wääste an Portugal. Spanien is sänt 1986 Meedglid in ju Europäiske Union.

 Geografie 

Die hoochste Bierich fon Spanien is die Pico del Teide mäd n Höchte fon 3.718 m ap dät Ailound Teneriffa, dät tou do Kanariske Ailounde heert.

Do grootste Äien fon Spanien sunt die Duero, die Tajo un die Ebro.

 Befoulkenge 
In Spanien woonje 46.063.000 Moanskene (2008), deerfon sunt 5,22 Millione Uutloundere. In Spanien rakt et ieuwenske ju spoaniske Sproake uk noch Katalanisk, Galisisk, Baskisk, un Aranesisk. In Spanien sunt uk ju llioniske, asturiske un aragoneeske Sproake as Minnerhaidsproaken ounerkand

 Regione 
In Spanien rakt et 17 autonome Regione.

 Andalusien (Spoanisk: Andalucía)
 Aragonien (Spoanisk: Aragón)
 Asturien (Spoanisk: Asturias)
 Baleariske Ailounde (Spoanisk: Islas Baleares, Katalanisk: Illes Balears)
 Baskenlound (Spoanisk: País Vasco, Baskisk: Euskadi)
 Extremadura
 Galicien (Spoanisk: Galicia)
 Kanariske Ailounde (Spoanisk: Islas Canarias)
 Kantabrien (Spoanisk: Cantabria)
 Kastilien-La Mancha (Spoanisk: Castilla-La Mancha)
 Kastilien-León (Spoanisk: Castilla y León)
 Katalonien (Spoanisk: Cataluña, Katalanisk: Catalunya)
 La Rioja
 Madrid (Spoanisk: Comunidad de Madrid)
 Murcia (Spoanisk: Región de Murcia)
 Navarra (Spoanisk: Baskisk: Nafarroa)
 Valencia (Spoanisk: Comunidad Valenciana, Katalanisk: Comunitat Valenciana)

 Wirtskaft 
Dät Bruttoinloundsprodukt pro Kop waas $33.600 in 2007. In 2007 waas 3,6% fon ju ganse Wirtskaft Loundwirtskaft, 30,2% Industrie un 66,1% Tjoonste.

 Ferbiendenge ätter buuten 
 www.spaininformation.org

Kategorie:Lound in Europa